Návrh
Uznesenie vlády Slovenskej republiky
č. ...
z ...

k materiálu návrh na ratifikáciu Opčného protokolu k Medzinárodnému paktu o hospodárskych, sociálnych a kultúrnych právach Slovenskou republikou 

Číslo materiálu: |
Predkladateľ: | minister zahraničných vecí Slovenskej republiky
Vláda

A. 	súhlasí 
 
A. 1. 	s ratifikáciou Opčného protokolu k Medzinárodnému paktu o hospodárskych, sociálnych a kultúrnych právach (ďalej len "opčný protokol")

B. 	odporúča 
prezidentovi Slovenskej republiky 
B. 1. 	ratifikovať opčný protokol po vyslovení súhlasu Národnej rady Slovenskej republiky

Národnej rade Slovenskej republiky 
B. 2. 	vysloviť súhlas s opčným protokolom a rozhodnúť o tom, že ide o medzinárodnú zmluvu, ktorá má podľa čl. 7 ods. 5 Ústavy Slovenskej republiky prednosť pred zákonmi

C. 	poveruje 
predsedníčku vlády Slovenskej republiky 
C. 1. 	predložiť opčný protokol Národnej rade Slovenskej republiky na vyslovenie súhlasu a na rozhodnutie, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi

ministra zahraničných vecí Slovenskej republiky 
C. 2. 	odôvodniť návrh na vyslovenie súhlasu s opčným protokolom v Národnej rade Slovenskej republiky

D. 	ukladá 
ministrovi zahraničných vecí Slovenskej republiky 
D. 1. 	vykonať príslušné opatrenia spojené s nadobudnutím platnosti opčného protokolu

D. 2. 	zabezpečiť vyhlásenie opčného protokolu v Zbierke zákonov Slovenskej republiky najneskôr v deň nadobudnutia jeho platnosti pre Slovenskú republiku

Vykonajú:

predsedníčka vlády Slovenskej republiky 
minister zahraničných vecí Slovenskej republiky

Na vedomie:

prezidentovi Slovenskej republiky 
predsedovi Národnej rady Slovenskej republiky 
podpredsedovi vlády Slovenskej republiky pre ľudské práva a národnostné menšiny